Diari Oficial de la Generalitat Valenciana


Sumari del DOGV 4865, del 19-10-2004 (2004/10377)

ORDE de 8 d'octubre de 2004, de la Conselleria d'Infraestructures i Transport, per la qual s'establixen les tarifes corresponents als títols d'integració relatius a la Zona D en l'Àrea de Transport Metropolità de València.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/10/08/(1)/dof/vci/html**

### Dades del document

Número de DOGV
:   4865

Data del DOGV
:   19-10-2004

Secció del DOGV
:   I. DISPOSICIONS GENERALS

Número del document
:   2004/10762


Data del document
:   08-10-2004

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Sagunt
    * metròpoli
    * legislació
    * transport públic
    * transport urbà
    * preu autoritzat
    * transport de viatgers
    * llista de preus
    * municipi

ORDE de 8 d'octubre de 2004, de la Conselleria d'Infraestructures i Transport, per la qual s'establixen les tarifes corresponents als títols d'integració relatius a la Zona D en l'Àrea de Transport Metropolità de València. [2004/X10419]
  
El Decret 85/2001, de 24 d'abril, del Consell de la Generalitat, disposa la incorporació del municipi de Sagunt a l'Àrea de Transport Metropolità de València.
  
Esta ampliació de l'àmbit espacial de l'àrea va implicar la creació d'una nova zona tarifària D en la qual també resultaren operatius els títols de transport de coordinació.
  
Prevista la posada en marxa efectiva de la integració tarifària en esta zona pròximament, és necessari fixar la tarifa de les noves modalitats zonals del títol de coordinació de l'abonament de transport.
  
L'article 13.3 dels estatuts de l'Entitat Pública de Transport Metropolità de València (ETM), aprovats per Acord del Consell de la Generalitat de 5 d'octubre de 2001, atribuïx a la seua Comissió Executiva l'aprovació de la proposta dels títols de coordinació així com la proposta de marc tarifari, tot això després de l'informe previ del Consell d'Operadors.
  
De conformitat amb allò que s'ha aprovat per la Comissió Executiva de la ETM en la sessió del dia 27 de juliol de 2004, després de l'informe previ del Consell d'Operadors adoptat en la sessió de 26 de juliol de 2004, així com de l'informe favorable de la Comissió de Preus de la Generalitat Valenciana acordat en sessió de 5 d'octubre de 2004 i en virtut de la potestat que m'atribuïx l'article 35, e) de la Llei 5/1983, de 5 de desembre, de Govern Valencià i l'article 8 del Decret 114/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Infraestructures i Transport,
  
ORDENE
  
Article primer
  
1. La tarifa del títol d'integració de l'abonament de Transport corresponent a la Zona ABCD, comprensiu de la totalitat de l'Àrea de Transport Metropolità de València, està fixada en 55 €.
  
2. La tarifa corresponent a la resta de modalitats zonals de l'abonament de transport que incloguen l'àmbit Zonal D, seran les que, vigents en l'actualitat, s'apliquen per al mateix nombre de salts zonals.
  
DISPOSICIÓ FINAL
  
La present orde entrarà en vigor el dia de la publicació en el Diari Oficial de la Generalitat Valenciana, i es faculta la Direcció General de Transports, Ports i Costes per al seu desplegament, interpretació i aplicació.
  
València, 8 d'octubre de 2004
  
El conseller d'Infraestructures i Transport,


Còpia Permalink ELI